**ՀԱՎԵԼՎԱԾ**

**ՀՀ Սյունիքի մարզի Մեղրի համայնքի**

**ավագանու 2016 թվականի**

**դեկտեմբերի 27-ի 53-Ա որոշմամբ**

**<<ՄԵՂՐԻԻ ԿՈՄՈՒՆԱԼ ՏՆՏԵՍՈՒԹՅՈՒՆ,ԲԱՐԵԿԱՐԳՈՒՄ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ԿԱՆՈՆԱԴՐՈՒԹՅՈՒՆ**

**/նոր խմբագրությամբ/**

**ք.Մեղրի**

**2016թ.**

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. ԸՆԴՀԱՆՈՒՐ ԴՐՈՒՅԹՆԵՐ**

1.«Մեղրիի կոմունալ տնտեսություն, բարեկարգում» համայնքային ոչ առևտրային կազմակերպությունը (այսուհետ` Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որն ստեղծվել է Հայաստանի Հանրապետության Սյունիքի մարզի Մեղրի բազմաբնակավայր hամայնքի քաղաքային տնտեսությունն սպասարկելու նպատակով, Հայաստանի Հանրապետության օրենսդրությանը համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականություններ:

Կազմակերպության հիմնադիրը Հայաստանի Հանրապետության Սյունիքի մարզի Մեղրի քաղաքային համայնքն է (այսուհետ` Հիմնադիր), որի անունից հանդես է գալիս Հայաստանի Հանրապետության Սյունիքի մարզի Մեղրի համայնքի ղեկավարը:

Կազմակերպությունն ստեղծվել է Հայաստանի Հանրապետության Սյունիքի մարզի Մեղրիի համայնքի ղեկավարի 29.11.2012 թվականի թիվ 156-Ա և Մեղրիի քաղաքային համայնքի ավագանու 30.11.2012 թվականի թիվ 43-Ա որոշումների համաձայն:

<<Մեղրիի կոմունալ տնտեսություն, բարեկարգում>> համայնքային ոչ առևտրային կազմակերպությունը անվանափոխվել է համաձայն Մեղրի համայնքի ավագանու 2016 թվականի դեկտեմբերի 27-ի թիվ 53-Ա որոշման, և հանդիսանում է ՀՀ Սյունիքի մարզի Մեղրի քաղաքի <<Մեղրու համայնքային կոմունալ տնտեսություն>> ՀՈԱԿ-ի /պետական գրանցման /հաշվառման/ թիվ 79.215.745538 վկայական N 03 Ա 895538, գրանցման ամսաթիվ 17.12.2012թ./ իրավահաջորդը:

2. Կազմակերպությունն իր գործունեությունն իրականացնում է Հայաստանի Հանրապետության քաղաքացիական օրենսգրքի, «Տեղական ինքնակառավարման մասին», «Պետական ոչ առևտրային կազմակերպությունների մասին», <<Աղբահանության և սանիտարական մաքրման մասին>> (այսուհետ`Օրենք) Հայաստանի Հանրապետության օրենքների, այլ օրենքների և իրավական ակտերի, ինչպես նաև Հայաստանի Հանրապետության միջազգային պայմանագրերի և սույն կանոնադրության (այսուհետ` Կանոնադրություն) համաձայն:

3. Կազմակերպության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

4. Կազմակերպությունը ձեռք է բերում և իրականացնում Կանոնադրությամբ ամրագրված գործառույթներ, ստանձնում է անհրաժեշտ իրավունքներ և պարտականություններ:

5. Կազմակերպությունը, որպես սեփականություն, ունի առանձնացված գույք և իր պարտավորություններ համար պատասխանատու է այդ գույքով: Կազմակերպությունն իր անունից ձեռք է բերում ու իրականացնում գույքային և անձնական ոչ գույքային իրավունքներ, կրում պարտականություններ, դատարանում կարող է հանդես գալ որպես հայցվոր կամ պատասխանող:

Կազմակերպությունը պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն չի կրում Կազմակերպության պարտավորությունների համար:

6.Կազմակերպության գտնվելու վայրն է` Հայաստանի Հանրապետության Սյունիքի մարզ, ք.Մեղրի , Զորավար Անդրանիկ փողոց, թիվ 2 շենք:

-1-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

7. Կազմակերպության անվանումն է`

«Մեղրիի կոմունալ տնտեսություն, բարեկարգում» համայնքային ոչ առևտրային կազմակերպություն

8. Կազմակերպությունն ունի Հայաստանի Հանրապետության պետական զինանշանի պատկերով և իր հայերեն անվանմամբ կլոր կնիք, դրոշմներ և ձևաթղթեր ևայլ անհատականացման միջոցներ::

9. Կազմակերպությունն ունի ինքնուրույն հաշվեկշիռ և բանկային հաշիվ:

10. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:

11. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ:

12. Կազմակերպությունն իր կանոնադրական նպատակների իրականացման համար անհրաժեշտ ապրանքները, աշխատանքները և ծառայությունները ձեռք է բերում «Գնումների մասին» Հայաստանի Հանրապետության օրենքով նախատեսված կարգով:

13.Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

**2. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

14. Կազմակերպության գործունեության նպատակն է Մեղրի բազմաբնակավայր համայնքի վարչական տարածքի սահմաններում համայնքի սեփականություն հանդիսացող տարածքների բարեկարգման, կանաչապատման և բնության ու շրջակա բնական միջավայրի պահպանության, համայնքի սեփականություն հանդիսացող տարածքների արտաքին լուսավորության, համայնքի գերեզմանատների գործունեության կազմակերպման և դրանց պահպանման, համայնքի սեփականություն հանդիսացող տարածքներից աղբահանության և սանիտարական մաքրման, համայնքի սեփականություն հանդիսացող բնակ-կոմունալ տնտեսության, համայնքի տարածքում տրանսպորտային ենթակառուցվածքների ոլորտներում աշխատանքների իրականացումը:

15. Կազմակերպության գործունեության առարկան է`

1. համայնքի սեփականություն հանդիսացող տարածքների բարեկարգման, կանաչապատման և բնության ու շրջակա բնական միջավայրի պահպանության ոլորտում`

ա) համայնքի սեփականություն հանդիսացող տարածքների բարեկարգման և կանաչապատման ընթացիկ աշխատանքային ծրագրերի մշակում.

բ) համայնքի սեփականություն հանդիսացող տարածքների սպասարկում և վերանորոգում.

գ) կանաչ տարածքների` համայնքի կանաչ պաշտպանիչ գոտու, այգիների, պուրակների, սիզամարգերի, ծաղկանոցների և այլնի սպասարկում և վերանորոգում.

դ) նոր կանաչ տարածքների հիմնում.

ե) ծառերի սեզոնային էտում.

զ) հուշարձանների, պատմամշակութային արժեքների տարածքների բարեկարգում.

է) բնակչության մասսայական հանգստի վայրերի բարեկարգում,

ը) արտաքին բարեկարգման օբյեկտների գույքագրում, ընթացիկ սպասարկում և վերանորոգում.

թ) արտաքին բարեկարգման նոր օբյեկտների տեղադրում.

ժ) ամանորյա տոնածառի տեղադրում.

-2-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ի) համայնքային ծրագրերով իրականացված շինարարական կամ այլ աշխատանքների ընթացքում խախտված բարեկարգության վերականգնում.

լ) ոռոգման և այլ կառուցվածքների շահագործում և վերանորոգում.

խ) ոլորտի վերաբերյալ տեղեկատվաքարոզչական աշխատանքների իրականացում.

2. համայնքի սեփականություն հանդիսացող բնակ-կոմունալ տնտեսության ոլորտում`

ա) բնակ-կոմունալ տնտեսության գծով աշխատանքային ծրագրերի մշակում.

բ) բնակ-կոմունալ տնտեսության օբյեկտների ընթացիկ սպասարկում և վերանորոգում.

գ) համայնքի վարչական տարածքի սահմաններում գտնվող բնակ-կոմունալ տնտեսության օբյերկտների գույքագրում, տիրազուրկ գույքի բացահայտում.

դ) շենքերի և շինությունների ճակատների բարեկարգում.

ե) ոլորտի վերաբերյալ տեղեկատվաքարոզչական աշխատանքների իրականացում.

3.համայնքում աղբահանության և սանիտարական մաքրման ոլորտում`

ա) համայնքում աղբահանության և սանիտարական մաքրման ընթացիկ աշխատանքային ծրագրերի մշակում.

բ) համայնքի սեփականություն հանդիսացող փողոցերի, հրապարակների, կանաչ տարածքների, այգիների և այլ տարածքների սանիտարական մաքրում,

գ) աղբահանություն` այդ թվում տարերային աղբավայրերից.

դ) աղբի հավաքման վայրերի կազմակերպում.

ե) աղբամանների սպասարկում և վերանորոգում.

զ) համայնքային աղբավայրի սպասարկում.

է) համայնքի սեփականություն հանդիսացող փողոցերի, հրապարակների և այլ տարածքների ձյան մաքրում.

ը) աղբահանության վճարի հավաքագրում.

թ) ոլորտի վերաբերյալ տեղեկատվաքարոզչական աշխատանքների իրականացում.

4. համայնքի տարածքում տրանսպորտային ենթակառուցվածքների ոլորտում`

ա) տրանսպորտային ենթակառուցվածքների գծով ընթացիկ աշխատանքային ծրագրերի մշակում.

բ)համայնքային ենթակայության ճանապարհների, կամուրջների ու ինժեներական այլ կառույցների ընթացիկ սպասարկում և վերանորոգում.

գ)ճանապարհային երթևեկության կազմակերպման կահավորանքի ու այլ տեխնիկական միջոցների տեղակայում, ընթացիկ սպասարկում և վերանորոգում.

դ) ճանապարհների անձրևաջրատար ցանցերի ընթացիկ սպասարկում և վերանորոգում.

5. համայնքի գերեզմանատների գործունեության կազմակերպման և դրանց պահպանման ոլորտում`

ա) քաղաքային գերեզմանատան սպասարկում, բարեկարգում և վերանորոգում.

բ) հուղարկավորությունների կազմակերպում (Համայնքի ղեկավարի որոշման հիման վրա).

6. համայնքի սեփականություն հանդիսացող տարածքների արտաքին լուսավորության ոլորտում`

ա) արտաքին լուսավորության գծով ընթացիկ աշխատանքային ծրագրերի մշակում.

բ)փողոցային լուսավորման էլեկտրական ցանցերի տեխնիկական սպասարկում և վերանորոգում, երկարացում.

գ)ճարտարապետական և գովազդային լուսավորության տեղադրում, սպասարկում և վերանորոգում.

-3-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

16. Հիմնադրի որոշմամբ` Կազմակերպությունն իրականացնում է Կանոնադրության 14 կետում նշված նպատակների իրականացման համար անհրաժեշտ և օրենսդրությանը չհակասող այլ գործունեություն:

17. Կազմակերպությունը կարող է զբաղվել ձեռնարկատիրական գործունեության հետևյալ տեսակներով`

1)Ֆիզիկական և իրավաբանական անձանց սեփականություն հանդիսացող տարածքների բարեկարգում, կանաչապատում,

2)Ոչ կենցաղային, շինարարական և խոշոր եզրաչափի աղբի հավաքում, փոխադրում,

3)Ֆիզիկական և իրավաբանական անձանց սեփականություն հանդիսացող շենք-շինությունների կապիտալ վերանորոգում, բարեկարգում:

**3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

18. Կազմակերպության կառավարումն իրականացնում են Հիմնադիրը, նրա Լիազորած մարմինը (Այսուհետ` Համայնքի ղեկավար), Գործադիր մարմինը (այսուհետ`Կազմակերպության տնօրեն):

19. Կազմակերպության Հիմնադիրն ունի Կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ Օրենքով նախատեսված դեպքերի:

20. Հիմնադրի բացառիկ լիազորություններն են`

ա) Կազմակերպության ստեղծումը.

բ) Կազմակերպության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

գ) Կազմակերպությանը սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը.

դ) Կազմակերպության կանոնադրության հաստատումը և դրանում փոփոխություններ կատարելը.

ե) Կազմակերպության կառավարման համակարգի սահմանումը.

զ) Կազմակերպության վերակազմակերպումը և լուծարումը.

է) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը.

ը) օրենքով և Կազմակերպության կանոնադրությամբ նախատեսված այլ հարցերի լուծումը:

Սույն հոդվածի 20-րդ կետի «բ», «գ», «դ», «ե», «զ» և «է» ենթակետերով նախատեսված իր լիազորությունները Հիմնադիրը վերապահում է Համայնքի ավագանուն :

21.Համայնքի ղեկավարն իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ անպատշաճ իրականացման համար:

22. Համայնքի ղեկավարը`

ա) Կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) իրականացնում է Կազմակերպության գործունեության վերահսկողությունը.

գ)կասեցնում կամ ուժը կորցրած է ճանաչում Կազմակերպության տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

դ)լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները.

ե)վերահսկողություն է իրականացնում Կազմակերպությանն ամրացված համայնքային սեփականության օգտագործման և պահպանության նկատմամբ.

զ) վերահսկողություն է իրականացնում Կազմակերպության սեփականության պահպանության

-4-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

նկատմամբ, իսկ օրենքով, Հիմնադրի որոշմամբ կամ Կազմակերպության կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար.

է) հաստատում է Կազմակերպության տարեկան հաշվետվությունները և տարեկան հաշվեկշիռը.

ը)Օրենքով, Հիմնադրի որոշումներով և Կազմակերպության կանոնադրությամբ նախատեսված այլ գործառույթներ:

23. Կազմակերպության ընթացիկ գործունեության ղեկավարումն իրականացնում է գործադիր մարմինը՝ Կազմակերպության տնօրենը, որին նշանակում և ազատում է (նրա լիազորությունները դադարում են) Համայնքի ղեկավարը ` Օրենքին համաձայն:

Կազմակերպության տնօրենն օրենքով, Հիմնադրի որոշումներով, Կազմակերպության կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում է պատասխանատվություն օրենքների, իրավական այլ ակտերի, Հիմնադրի որոշումների, Կազմակերպության կանոնադրության և կնքված պայմանագրերի պահանջները չկատարելու կամ անպատշաճ կատարելու համար:

24. Կազմակերպության տնօրենի գործառույթներն իրականացնող անձի հետ կնքվում է պայմանագիր, որը Հիմնադրի անունից ստորագրում է Համայնքի ղեկավարը: Պայմանագրում սահմանվում են Կազմակերպության տնօրենի իրավունքները, պարտականությունները, պատասխանատվությունը և փոխհարաբերությունները լիազորված մարմնի հետ, Կազմակերպության տնօրենի աշխատանքի վարձատրման պայմանները, պայմանագրի դադարման` սույն օրենքով նախատեսված բոլոր հիմքերը և այլ դրույթներ, որոնք պայմանավորվող կողմերը կգտնեն անհրաժեշտ: Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին` բացառությամբ օրենքով նախատեսված դեպքերի:

25. Կազմակերպության տնօրենի պաշտոնում նշանակված անձը լրիվ գույքային պատասխանատվություն է կրում իր մեղքով Կազմակերպությանը, համայնքին և (կամ) պետությանը պատճառված վնասի համար: Կազմակերպության տնօրենի պաշտոնում նշանակված անձի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար:

Կազմակերպության տնօրենի պաշտոնում նշանակված անձի լիազորությունները դադարեցնող անձը պարտավոր է օրենքով սահմանված կարգով լուծել նաև նրա կողմից Կազմակերպությանը, համայնքին և (կամ) պետությանը պատճառված վնասի փոխհատուցման հարցը: Սույն պահանջը չկատարելու հետևանքով Կազմակերպությանը, համայնքին և (կամ)պետությանը պատճառված վնասի համար Կազմակերպության տնօրենի պաշտոնում նշանակված անձի լիազորությունները դադարեցրած պաշտոնատար անձը կրում է լրիվ գույքային պատասխանատվություն:

26. Կազմակերպության տնօրենի պաշտոնում նշանակված անձը պարտավոր է չկատարել Հիմնադրի, Համայնքի ղեկավարի` օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

27. Կազմակերպության տնօրենի պաշտոնում նշանակված անձի բացակայության դեպքում Համայնքի ղեկավարի գրավոր որոշման համաձայն այդ լիազորություններն իրականացնում է այլ անձ:

28.Կազմակերպության տնօրենը`

ա)առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում է գործարքներ.

բ)օրենսդրությամբ, Հիմնադրի և Համայնքի ղեկավարի որոշումներով և Կազմակերպության Կանոնադրությամբ սահմանված կարգով` տնօրինում է Կազմակերպության գույքը, այդ թվում` ֆինանսական միջոցները.

գ)տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

-5-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

դ) աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.

ե) բանկերում բացում է հաշվարկային հաշիվներ.

զ) սահմանում է Կազմակերպության կառուցվածքն ու աշխատակիցների իրավասությունները.

է)օրենքով և  Կազմակերպության կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.

ը) իրականացնում է օրենսդրությամբ չհակասող այլ լիազորություններ:

**4. ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅԱՆ ՁԵՎԱՎՈՐՄԱՆ ԵՎ ՏՆՕՐԻՆՄԱՆ, ՏԻՐԱՊԵՏՄԱՆ ԵՎ ՕԳՏԱԳՈՐԾՄԱՆ ԿԱՐԳԸ**

29.Կազմակերպության սեփականությունը ձևավորվում է կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձնվող, ինչպես նաև Կազմակերպության գործունեության ընթացքում արտադրված և ձեռք բերված գույքից:

Հիմնադրման ժամանակ Կազմակերպությանը Հիմնադրի կողմից որպես սեփականություն հանձնվող գույքի չափը սահմանվում է Կազմակերպության հիմնադրման մասին որոշմամբ:

30.Կազմակերպությունն իրավունք ունի օրենքին, հիմնադրի որոշումներին և (կամ) իր Կանոնադրությանը համապատասխան` իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

31.Կազմակերպությանը սեփականության իրավունքով պատկանող գույքի նկատմամբ Հիմնադիրը չունի իրավունքներ, բացառությամբ Կազմակերպության լուծարումից հետո մնացած գույքի:

32.Կազմակերպության սեփականության պահպանման հոգսը կրում է կազմակերպությունը:

33.Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:

34. Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

35.Կազմակերպությունն իրավունք չունի ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման կամ վարձակալության:

36.Ամրացված գույքի օգտագործման արդյունքում Կազմակերպության ստացած եկամուտները Հիմնադրի սեփականությունն են:

Կազմակերպությանն ամրացված գույքի օգտագործման ընթացքում առաջացած անբաժանելի բարելավումները Հիմնադրի սեփականությունն են:

37.Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

38.Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

39. Կազմակերպության ֆինանսավորման լրացուցիչ աղբյուրներն են`

ա) Հիմնադրի կողմից թույլատրված ձեռնարկատիրական գործունեության արդյունքում գոյացած միջոցները.

- 6-

**<<Մեղրիի կոմունալ բարեկարգման տնտեսություն >> համայնքային ոչ առևտրային կազմակերպության կանոնադրություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

բ)իրավաբանական և ֆիզիկական անձանց կամավոր ներդրումները, Հայաստանի Հանրապետության և օտարերկրյա կազմակերպությունների ու քաղաքացիների տրամադրած դրամաշնորհները։

Տարբեր աղբյուրներից մուտք եղած բոլոր միջոցները մտնում են կազմակերպության եկամուտների մեջ և կազմում են նրա ֆինանսական միջոցների միասնական ֆոնդ։

40. Խոշոր գործարքները կատարվում են Լիազորված մարմնի համաձայնությամբ:

41.Կազմակերպության գործունեության նկատմամբ վերահսկողությունն իրականացնում են Հիմնադիրը, Համայնքի ղեկավարը, ինչպես նաև օրենքով նախատեսված պետական կառավարման մարմինները: Կազմակերպության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` Հայաստանի Հանրապետության օրենսդրությամբ սահմանված կարգով:

Կազմակերպությունը պարտավոր է հրապարակել իր տարեկան ֆինանսական հաշվետվությունը:

**5. ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ**

42.Կազմակերպությունն իրավունք ունի իրականացնել միայն այնպիսի գործունեություն, որը նպատակաուղղված է համապատասխան տեղական ինքնակառավարման մարմնին վերապահված լիազորությունները լիարժեք և արդյունավետ իրականացնելուն, ինչպես նաև քաղաքացիական իրավահարաբերություններին նրա մասնակցությունն ապահովելուն:

43. Կազմակերպության գործունեության ընթացքում առաջացած շահույթն օգտագործվում է հետևյալ նպատակներով`

ա) հիմնական միջոցների ձեռքբերման ճանապարհով Կազմակերպության նյութատեխնիկական համալրում,

բ)Կազմակերպության աշխատանքային գործունեությունն ապահովող գույքի և նյութերի ձեռքբերում,

գ) Կազմակերպության աշխատակիցների պարգևատրումներ և հավելավճարներ,

դ) Կազմակերպության աշխատակիցների որակավորման բարձրացում:

44. Կազմակերպության շահույթն օգտագործվում է Համայնքի ղեկավարի որոշմամբ սահմանված կարգով:

**6. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

45. Կազմակերպությունը կարող է վերակազմակերպվել Հիմնադրի որոշմամբ` Հայաստանի Հանրապետության քաղաքացիական օրենսգրքով սահմանված կարգով: Կազմակերպությունը կարող է վերակազմակերպվել հարյուր տոկոս համայնքային մասնակցությամբ ընկերության կամ հիմնադրամի:

46. Կազմակերպությունը կարող է դատական կարգով վերակազմակերպվել` օրենքով սահմանված դեպքերում և կարգով:

47. Կազմակերպությունը կազմակերպության լուծարմամբ նրա գործունեությունը դադարում է առանց իրավունքները և պարտականություններն իրավահաջորդության կարգով այլ անձանց անցնելու:

48. Կազմակերպությունը կարող է լուծարվել Հիմնադրի որոշմամբ` Հայաստանի Հանրապետության քաղաքացիական օրենսգրքով սահմանված կարգով:

49. Կազմակերպությունը կարող է դատական կարգով լուծարվել միայն օրենքով նախատեսված դեպքերում և կարգով:

50. Կազմակերպությունը կարող է լուծարվել նաև սնանկության հետևանքով:

51. Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է համայնքային բյուջե:

-7-